b"\n_START_ARTICLE_\nPened\xc3\xa8s Mar\xc3\xadtim\n_START_SECTION_\nHist\xc3\xb2ria\n_START_PARAGRAPH_\nEls vincles hist\xc3\xb2rics i culturals entre els municipis de Cunit i Cubelles, no s'han perdut malgrat pert\xc3\xa0nyer a dues prov\xc3\xadncies diferents, la de Tarragona i la de Barcelona. El Pened\xc3\xa8s \xc3\xa9s una de les regions m\xc3\xa9s antigues de Catalunya i ja des del segle XIV, aquesta terra ha compartit una destinaci\xc3\xb3 comuna._NEWLINE_El Patrimoni, la Cultura, el Paisatge, l'Enologia, la Gastronomia i les seves platges s\xc3\xb3n alguns dels elements caracter\xc3\xadstics d'aquesta franja mar\xc3\xadtima, aquest territori \xc3\xa9s l'escenari ideal per gaudir de les vacances._NEWLINE_Els ibers, els romans, l'\xc3\xa8poca medieval i les ermites rom\xc3\xa0niques, els castells... fins a l'actualitat, el Pened\xc3\xa8s Mar\xc3\xadtim pertany a una hist\xc3\xb2ria comuna que es remunta a fa 2500 anys, amb els Cossetans, la tribu dels ibers que habitava el territori._NEWLINE_Des del segle XIX, el Pened\xc3\xa8s t\xc3\xa9 una gran tradici\xc3\xb3 vin\xc3\xadcola, el Pened\xc3\xa8s Mar\xc3\xadtim \xc3\xa9s la terra entre les vinyes mil\xc2\xb7len\xc3\xa0ries del Pened\xc3\xa8s i la Mar Mediterr\xc3\xa0nia."